Horve ble flyttet fram og tilbake mellom fengsel i Haugesund, Bergen, Stavanger og Kristiansand, og han gjennomgikk svært harde forhør. Antageligvis fordi Horve hadde vært involvert i så mye, så valgte Gestapo å holde han fengslet i Norge, slik at han var tilgjengelig for forhør. Horve holdt tett med det han visste, men ble aldri helt frisk igjen etter torturen. Horve reddet antagelig livet ved at Gestapo aldri nådde å lage en samlet sak mot ham.